Sentenza tal-Qorti Ġenerali tal-10 ta’ Novembru 2021 – Spisto vs Il-Kummissjoni
(Kawża T-572/20) 1
(“Servizz pubbliku – Uffiċjali – Reklutaġġ – Avviż ta’ kompetizzjoni ġenerali EPSO/AD/371/19 – Deċiżjoni tal-Bord tal-Għażla li r-rikorrent ma jitħalliex jgħaddi għall-fażi segwenti tal-kompetizzjoni – Kriterju għall-evalwazzjoni tal-esperjenza professjonali – Konformità mal-avviż ta’ kompetizzjoni tal-kriterju wżat mill-Bord tal-Għażla”)
Lingwa tal-kawża: il-Franċiż
Partijiet
Rikorrent: Amanda Spisto (Amsterdam, il-Pajjiżi l-Baxxi) (rappreżentant: N. de Montigny, avukat)
Konvenut: Il-Kummissjoni Ewropea (rappreżentanti: I. Melo Sampaio u T. Lilamand, aġenti)
Suġġett
Talba bbażata fuq l-Artikolu 270 TFUE u intiża għall-annullament, minn naħa, tad-deċiżjoni tal-Bord tal-Għażla tal-24 ta’ Settembru 2019 li tiċħad it-talba għal eżami mill-ġdid tar-rifjut li r-rikorrenti titħalla tgħaddi għall-fażi segwenti tal-kompetizzjoni ġenerali EPSO/AD/371/19 u, min-naħa l-oħra, tad-deċiżjoni tal-Awtorità tal-Ħatra tas-26 ta’ Mejju 2020 li tiċħad l-ilment tar-rikorrenti fil-konfront tal-imsemmija deċiżjoni.
Dispożittiv
Id-deċiżjoni tal-Bord tal-Għażla tal-24 ta’ Settembru 2019 li tiċħad it-talba għal eżami mill-ġdid tal-esklużjoni ta’ Amanda Spisto mill-kompetizzjoni EPSO/AD/371/19 hija annullata.
Il-Kummissjoni Ewropea hija kkundannata għall-ispejjeż.
____________
1     ĠU C 371, 3.11.2020.